CELEX: 32008D0934
Language: bg
Date: 2008-12-05 00:00:00
Title: 2008/934/ЕО: Решение на Комисията от 5 декември 2008 година относно невключването на някои активни вещества в приложение I към Директива 91/414/ЕИО на Съвета и отнемането на разрешенията за продукти за растителна защита, съдържащи тези вещества (нотифицирано под номер C(2008) 7637) (Текст от значение за ЕИП)

11.12.2008   
            
            
               BG
            
            
               Официален вестник на Европейския съюз
            
            
               L 333/11
            
         
      РЕШЕНИЕ НА КОМИСИЯТА
   
   от 5 декември 2008 година
   относно невключването на някои активни вещества в приложение I към Директива 91/414/ЕИО на Съвета и отнемането на разрешенията за продукти за растителна защита, съдържащи тези вещества
   (нотифицирано под номер C(2008) 7637)
   (текст от значение за ЕИП)
   (2008/934/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 8, параграф 2, четвърта алинея от нея,
   като има предвид, че:
   
               (1)
            
            
               В член 8, параграф 2 от Директива 91/414/ЕИО се предвижда, че дадена държава-членка може в период от 12 години, считано от датата на нотифициране на посочената директива, да разрешава пускането на пазара на продукти за растителна защита, съдържащи активни вещества, които не са изброени в приложение I към посочената директива, които се намират вече на пазара две години след датата на нотифицирането на посочената директива, докато тези вещества постепенно се изследват в рамките на работна програма.
            
         
               (2)
            
            
               С Регламенти (ЕО) № 451/2000 (2) и (ЕО) № 1490/2002 (3) на Комисията се определят подробните правила за изпълнението на третия етап от работната програма, посочена в член 8, параграф 2 от Директива 91/414/ЕИО, и се установява списък с активни вещества, които да бъдат оценени с оглед на евентуалното им включване в приложение I към Директива 91/414/ЕИО. Този списък включва веществата, изброени в приложението към настоящото решение.
            
         
               (3)
            
            
               В рамките на два месеца след получаването на проектодоклада за оценка заинтересованите нотификатори оттеглиха доброволно подкрепата си за включването на тези вещества съгласно член 11д от Регламент (ЕО) № 1490/2002.
            
         
               (4)
            
            
               Комисията разгледа проектодокладите, препоръките от докладващите държави-членки, както и коментарите на другите държави-членки и стигна до заключението, че членове 11б и 11е не се прилагат. Следователно се прилага член 11д.
            
         
               (5)
            
            
               Веществата, изброени в приложението към настоящото решение, не следва да се включат в приложение I към Директива 91/414/ЕИО.
            
         
               (6)
            
            
               Тъй като невключването на тези вещества не се базира на наличието на ясни индикации за вредните въздействия, така както те са установени в приложение VI към Регламент (ЕО) № 1490/2002, държавите-членки следва да имат възможност да запазят разрешенията до 31 декември 2010 г. в съответствие с член 12, параграф 3 от посочения регламент.
            
         
               (7)
            
            
               Всеки гратисен период, предоставен от държава-членка, за унищожаването, съхранението, пускането на пазара и използването на наличните запаси на продукти за растителна защита, съдържащи изброените вещества, следва да бъде ограничен до дванадесет месеца, за да може да се използват наличните количества за още един вегетационен период.
            
         
               (8)
            
            
               Настоящото решение не възпрепятства подаването на ново заявление съгласно член 6, параграф 2 от Директива 91/414/ЕИО и Регламент (ЕО) № 33/2008 на Комисията от 17 януари 2008 г. за определяне на подробни правила за прилагането на Директива 91/414/ЕИО на Съвета във връзка с редовна и ускорена процедура за оценката на активни вещества, които са били част от работната програма, посочена в член 8, параграф 2 от същата директива, но не са били включени в приложение I към нея (4) в съответствие с ускорената процедура, предвидена в членове 13—22 от посочения регламент.
            
         
               (9)
            
            
               Посочената процедура позволява на нотификаторите, чието вещество не е включено вследствие на оттеглянето му от тяхна страна, да подадат ново заявление, като предадат само допълнителните данни за разглеждане на конкретните проблеми, довели до приемането на решението за невключване. Нотификаторът е получил проектодоклада за оценка, посочващ тези данни.
            
         
               (10)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Веществата, изброени в приложението към настоящото решение, не се включват като активни вещества в приложение I към Директива 91/414/ЕИО.
   Член 2
   Държавите-членки оттеглят разрешенията за продукти за растителна защита, съдържащи едно или няколко от веществата, изброени в приложението, най-късно до 31 декември 2010 г.
   Член 3
   Всеки гратисен период, предоставен от държавите-членки в съответствие с разпоредбите на член 4, параграф 6 от Директива 91/414/ЕИО, изтича най-късно на 31 декември 2011 г.
   Член 4
   Адресати на настоящото решение са държавите-членки.
   
      Съставено в Брюксел на 5 декември 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 230, 19.8.1991 г., стр. 1.
   
      (2)  ОВ L 55, 29.2.2000 г., стр. 25.
   
      (3)  ОВ L 224, 21.8.2002 г., стр. 23.
   
      (4)  ОВ L 15, 18.1.2008 г., стр. 5.
   
      ПРИЛОЖЕНИЕ
      Списък на активните вещества, посочени в член 1
      
                  Активно вещество
               
               
                  Проектодоклад за оценка, представен на нотификатора на
               
            
                  Ацетохлор
               
               
                  14 декември 2005 г.
               
            
                  Акринатрин
               
               
                  8 октомври 2007 г.
               
            
                  Азулам
               
               
                  28 юли 2006 г.
               
            
                  Битертанол
               
               
                  23 март 2006 г.
               
            
                  Бупиримат
               
               
                  7 август 2007 г.
               
            
                  Карбетамид
               
               
                  31 август 2006 г.
               
            
                  Карбоксин
               
               
                  28 юли 2006 г.
               
            
                  Хлоропикрин
               
               
                  19 април 2006 г.
               
            
                  Клетодим
               
               
                  19 април 2006 г.
               
            
                  Циклоксидим
               
               
                  28 февруари 2007 г.
               
            
                  Ципроконазол
               
               
                  15 септември 2006 г.
               
            
                  Дазомет
               
               
                  8 октомври 2007 г.
               
            
                  Диклофоп-метил
               
               
                  10 септември 2007 г.
               
            
                  Диетофенкарб
               
               
                  24 октомври 2007 г.
               
            
                  Дитианон
               
               
                  5 февруари 2007 г.
               
            
                  Додин
               
               
                  29 март 2007 г.
               
            
                  Еталфлуралин
               
               
                  4 октомври 2007 г.
               
            
                  Етридиазол
               
               
                  7 август 2007 г.
               
            
                  Феназаквин
               
               
                  23 юни 2006 г.
               
            
                  Фенбуконазол
               
               
                  12 май 2006 г.
               
            
                  Фенбутатин оксид
               
               
                  20 април 2007 г.
               
            
                  Феноксикарб
               
               
                  4 октомври 2007 г.
               
            
                  Флуазифоп-П
               
               
                  10 септември 2007 г.
               
            
                  Флуфеноксурон
               
               
                  8 ноември 2007 г.
               
            
                  Флуометурон
               
               
                  31 август 2007 г.
               
            
                  Флуквинконазол
               
               
                  22 декември 2005 г.
               
            
                  Флурохлоридон
               
               
                  27 октомври 2006 г.
               
            
                  Флутриафол
               
               
                  9 ноември 2006 г.
               
            
                  Гвазатин
               
               
                  8 ноември 2007 г.
               
            
                  Хекситиазокс
               
               
                  18 май 2006 г.
               
            
                  Химексазол
               
               
                  8 октомври 2007 г.
               
            
                  Изоксабен
               
               
                  9 ноември 2006 г.
               
            
                  Металдехид
               
               
                  1 септември 2006 г.
               
            
                  Метосулам
               
               
                  8 октомври 2007 г.
               
            
                  Миклобутанил
               
               
                  29 март 2006 г.
               
            
                  Оризалин
               
               
                  4 октомври 2007 г.
               
            
                  Оксифлуорфен
               
               
                  4 октомври 2007 г.
               
            
                  Паклобутразол
               
               
                  7 декември 2006 г.
               
            
                  Пенцикурон
               
               
                  1 юни 2006 г.
               
            
                  Прохлораз
               
               
                  18 юни 2007 г.
               
            
                  Пропаргит
               
               
                  8 октомври 2007 г.
               
            
                  Пиридабен
               
               
                  7 август 2007 г.
               
            
                  Квинмерак
               
               
                  6 юли 2007 г.
               
            
                  Синтофен
               
               
                  8 ноември 2007 г.
               
            
                  Тау-флувалинат
               
               
                  18 юни 2007 г.
               
            
                  Тебуфенозид
               
               
                  9 юни 2006 г.
               
            
                  Тефлутрин
               
               
                  4 май 2007 г.
               
            
                  Тербутилазин
               
               
                  8 октомври 2007 г.
               
            
                  Тиобенкарб
               
               
                  21 юли 2006 г.